Įvairiaspalvė dedervinė

Įvairiaspalvė dedervinė (Tinea versicolor,Tinea versicolor. MedlinePlus. Nuoroda tikrinta 2023-04-13. Pityriasis versicolor) – neužkrečiama lėtinė odos liga, kurią sukelia Malassezia genties grybeliai (dažniausiai M. globosa, M. restricta ir M. sympodialis).Pityriasis versicolor. DermNet. Nuoroda tikrinta 2023-04-13. Liga dažna, ja sergant odoje atsiranda įvairių spalvų (rudos, baltos arba rausvos) ir aiškias ribas turinčios įvairaus dydžio, apvalios ar ovalios dėmės.

Palankias sąlygas ligai plisti sudaro šiltas klimatas, gausesnis prakaitavimas, riebi oda, sumenkęs imunitetas. Šia liga dažniau serga jaunesnio amžiaus žmonės, vyrai kiek dažniau nei moterys. Sergama nuo kelių mėnesių iki kelerių metų.

Įvairiaspalvei dedervinei gydyti pasitelkiami priešgrybeliniai vaistai, gali būti pasirenkamos įvairios jų formos: tirpalai, tepalai arba šampūnai.Įvairiaspalvė dedervinė . Ligos.lt. Nuoroda tikrinta 2023-04-13.

 Išnašos 

Kategorija:Odos ligos